આ દુનિયામાં અક્કલમઠ્ઠાઓ છે તો બુદ્ધિમાનોની કિંમત છે. બધાં એક સરખાં બુદ્ધિશાળી હોત તો જીવવાની મઝા ન આવત. કારણ કે પાંચ બૌદ્ધિક બેઠા હોય અને તમે જોક કહેશો તો ભાગ્યે જ કોક હસશે. કાં એમને તમારા જોકમાં બાલીશતા દેખાશે અથવા એમને તમારો જોક સ્ત્રી કે નિર્બળનું અપમાન કરનારો, પશુ પીડન પ્રેરક, પોલીટીકલી અયોગ્ય વ્યક્તિનું સમર્થન કરનારો લાગશે. બીજું કંઈ નહિ તો છેવટે હસવામાં અહમ નડશે. તમે કીડીના જોકની શરૂઆત ‘પહેલી કીડીએ કહ્યું....’ થી કરશો તો એ સવાલ ઉઠાવશે, કે ‘જોકમાં ક્યારેય બીજી કીડી વાત શરુ ન કરે? તમારાં ટુચકા બધાં સ્ટીરીયો ટાઈપ છે’. એની સામે ડીમ લાઈટને ખબર હોય કે તમે જોક કહી રહ્યા છો તો એ તમારું માન જાળવવા માટે પણ હસી લેશે, અને તમને મોળા નહિ પાડવા દે. બસ એને ખબર પડવી જોઈએ કે જોક ક્યારે પૂરો થયો. n